**PINZELLADES DE QUATRE ANYS COM A CONSILIARI GENERAL DE L’ACO**

**Octubre 2019 – Novembre 2022**

**Pepe Baena Iniesta**

**Curs 2018-2019**

**12 d’octubre de 2019: Presentació** com a **nou consiliari general** d’en **Pepe Baena** a la Jornada General

**22-23 de febrer de 2019**: **Jornada de consiliaris i consiliàries** a la Casa d’Espiritualitat Betània (Cornellà) sota el lema **“Acompanyar els i les militants de les noves generacions d'ACO. Un repte per tot el moviment”.**

Es va organitzar la Jornada en format de revisió de vida. Després del treball per grups amb les preguntes:

* A què ens hem de convertir com a consiliaris en el nostre acompanyament en els grups, zones, comissions, moviment en general?
* Quines crides de Jesús, com a col·lectiu de consiliaris, tenim en referència a les demandes dels militants més joves en el conjunt del moviment?
* Quins elements, accents hem d’aprofundir com a consiliaris?

Tenint en compte el veure (testimonis del Vicente Araque (consiliari del grup “Grupu 2” de Barcelona Nord, del Pere Pérez (consiliari del grup “AVE” del Vallès Oriental) i del Rafa Míguez (consiliari d’un grup de Nou Barris) i del jutjar (aportació d’en Pep Soler) van sortir aquests reptes oberts a un actuar més concret que s’ha de desenvolupar en els equips de consiliaris i en el moviment en general:

* Cuidar i acompanyar la iniciació dels nous consiliaris (preveres i laics)
* Acompanyar per aprofundir la pertinença de l’Església per part dels i les militants tenint en compte la diversitat que hi ha.
* Anar més enllà amb els mitjans que té el moviment (revisió de vida, estudi d’evangeli, quadern de vida, pla de curs...). Per tant, ha d’haver sempre una renovació, formació, creativitat a l’hora de detectar Jesús a la vida i no quedar-se enquadrat en la forma i el mètode dels mitjans. Per exemple, és pot una revisió de vida correctament a nivell de metodologia seguint els passos pertinents i precària a nivell de esperit i conversió.
* Confiar més l’acció de l’Esperit i no quedar-se només en els esforços humans del nostre acompanyament. Això significa invocar, a cada reunió, acció, pregària... a l’Esperit Sant.
* Donar importància al testimoni de fe davant aquesta vida diversa, atrafegada... Requereix saber llegir la vida, potenciar la pregària del dia al dia.
* Tenir en compte les actituds que la i el consiliari ha de conrear: observar, pregar, escoltar, respectar
* Acompanyar les diverses demandes dels i les mateixes militants:
* Treballar el concepte de la classe obrera
* Aprofundir en la qüestió de l’espiritualitat i valorar tot el que vingui d’altres àmbits, experiències
* Aprofundir la qüestió de la celebració de la fe
* Treballar la pertinença a l’ACO distingint l’esperit del moviment de l’organització. I també ajudar a fer procés de la pertinença només al grup cap a la pertinença també al moviment des de l’experiència interior dels militants
* Treballar l’organització de l’ACO perquè sigui més flexible
* Reflexionar sobre la paraula militància i tot el vocabulari propi del moviment

**Setmana Santa 2019:** **Pistes de la Setmana Santa.**  **“Tireu la xarxa i trobareu peix” (cf. Joan 21, 6)**

Tenim una altra oportunitat per fer camí amb Jesús Mort-Ressuscitat que ens convida a aprofundir la nostra fe militant personal i comunitària darrera de les seves petjades. Un camí que l’amor partit, compartit i repartit

de Jesucrist és una crida a sentir-nos enviats per ell a cada racó del món obrer. Enviats només per ser uns i unes senzilles pescadores en busca d’aquell peix que necessita de noves aigües. El lema del moviment per aquesta Setmana Santa ho deixa ben clar: “Tireu la xarxa i trobareu peix” (cf. Joan 21, 6) Aquestes pistes estan obertes a continuar a la descoberta constant d’aquell Messies, que sempre passa per la Creu per donar abundants fruits de Resurrecció que no caduquen. Fruits amb sabor d’Amor Etern més enllà de la mort, sense fugir de l’ara i de l’aquí de les persones de cada generació. Ens toca els i les militants d’ACO ser testimonis de tot això com a deixebles i apòstols que cada any van renovant la qualitat de la seva missió. A desenvolupar el Pla de curs d’enguany malgrat les limitacions, petiteses, ferides que ens produeix seguir Jesucrist: “Aneu per tot arreu i doneu fruit” (cf. Joan 15, 16) Aquestes pistes no es tanquen per a aquells i aquelles militants que no poden celebrar la Trobada de Setmana Santa de l’ACO, sinó que és una empenta per tots i totes perquè gaudeixin i aprofundeixin el misteri de l’amor del Crist, a nivell personal i comunitari, allà on siguin. I així, després, sentir-nos realment enviats i enviades a pescar i donar fruit a la vegada. “Sortiren, doncs, i pujaren a la barca, però aquella nit no van pescar res. Quan va despuntar el dia, Jesús es presentà vora el llac, però els deixebles no s'adonaven que fos ell. Llavors Jesús els digué: “Nois, no teniu res per a menjar?” Li respongueren: “No.” Ell els digué: “Tireu la xarxa a la dreta de la barca i trobareu peix.” Així ho van fer i ja no la podien estirar de tants peixos com hi havia. Llavors aquell deixeble que Jesús estimava diu a Pere: “És el Senyor.” Així que Simó Pere va sentir que era el Senyor, es posà el vestit que s'havia tret i es llançà a l'aigua. Els altres deixebles, que només eren a uns cent metres de terra, van arribar amb la barca, arrossegant la xarxa plena de peixos. Quan baixaren a terra, veieren pa i unes brases amb peix coent-s'hi. Jesús els diu: “Porteu peixos dels que acabeu de pescar.” Simó Pere pujà a la barca i va estirar cap a terra la xarxa plena de peixos: eren cent cinquanta-tres peixos grossos. Tot i haver-hi tant de peix, la xarxa no es va esquinçar. Jesús els digué: Veniu a menjar…” (Joan 21, 3-13)

**Curs 2019-2020**

**12 d’octubre de 2019**: Jornada General amb la **reunió de consis de zona i de comissió** que entre altres coses es va parlar del:

- Pla de formació del moviment i la nostra aportació (dos o tres consiliaris per treballar l'aspecte biblico-teològic). Al final surten com a equip de treball el Jordi Espí, el Joan Ramon Marin i el Pepe Baena.

- Tema de la Jornada de Consiliaris d'enguany (21 i 22 de febrer de 2020). Es va decidir aprofundir en l’acompanyament dels i les militats a la seva formació.

**7 de gener de 2020:** **Reunió comissió formació bíblica-teològica** a les 11:30h a la Facultat de Teologia de Catalunya. Comissió formada per Jordi Espí, Joan Ramon Marin i Pepe Baena.

Es va concretar el següent treball:

* Fer una mirada pausada i reflexiva de la documentació que hi ha a l’ACO.
* Dibuixar l’itinerari concret amb aquells elements que s’hauria de tenir en compte. Aquest itinerari estaria planificat i calendaritzat amb propostes de mitjans de cara a finals d’aquest curs.
* Fer una bibliografia de documents i llibres que s’ha anat fent per persones properes al moviment que poden també ajudar a la formació bíblica i teològica. Per exemple, el Joan Ramon Marin fa poc temps que ha publicat un llibre titulat “100 personatges bíblics” (https://www.cossetania.com/100-personatges-bblics-2311)

Amb la pandèmia aquesta comissió no s’ha tornat a trobar. El consiliari actual, si ho creu convenient, hauria d’activar aquesta comissió.

**22 de febrer de 2020: Jornada de consiliaris i consiliàries** a la Casa d’Espiritualitat Betània(Cornellà) de 9:30h a 14:00h sota el lema “**Acompanyar els i les militants a la seva formació”.**

Es va començar la Jornada amb una pregària. Després es va continuar en format de revisió de vida. En el veure es va compartir els testimonis de la Núria López i el Daniel Urquijo (Grup MotACOS – Zona Baix de Llobregat), el Jordi Corominas (Grup G-10 – Zona Barcelona Nord) i la Maite Puga i el Joan Comella (Grup Lúria – Zona Besòs).

En els precs i preguntes s’observen coincidències en els testimonis de les tres generacions de militants:

* La formació a la vida laboral
* La formació a partir de la revisió de vida
* L’acció a partir de la vida revisada
* La figura del consiliari és molt important en els grups
* L’aspecte de l’acompanyament personal del consiliari com a element de formació

Per treballar el jutjar es fa tres grups de treball amb els i les participants de la jornada. Amb el text de la Carta de Sant Pau als cristians de Roma (Rm 15, 14-20) es va aprofundir, tenint en compte tot allò que va sortir en el veure.

I finalment, es va concretar els següents reptes per treballar a les zones i al moviment en general:

* Aprofundir la formació a partir de l’estudi d’evangeli
* Valorar, cuidar i descobrir l’acció de l’Esperit Sant a la revisió de vida com un mitjà de formació clau als i les militants
* Possibilitar la participació i la formació dels i les militants en els sagraments de la Iglesia (baptisme, eucaristia, confirmació, perdó, unció dels malalts, matrimoni, orde sacerdotal)
* Facilitar que el testimoni sigui rellegit des de la Paraula de Déu
* Ajudar a que els i les militants tinguin ganes d’anar més enllà a l’hora de formar-se
* Acompanyar als i les militants més veterans a viure amb joia l’etapa contemplativa de la seva vida
* Fer possible que es tingui molt en compte a l’acompanyament la vessant psico-afectiu per formar persones adultes
* Subratllar que la formació a l’ACO té com a objectiu fer créixer deixebles i apòstols de Jesucrist que són enviats i enviades al món obrer

**Setmana Santa 2020: Pistes de Setmana Santa. “Formació. Companya de viatge militant”**

Al llarg d’aquest curs estem gaudim de la reflexió sobre la formació de la nostra vida militant. Sense cansar-nos de respondre a Jesucrist amb humilitat i fermesa: “Senyor, a qui aniríem? Tu tens paraules de vida eterna” (Joan 6,68). De la mateixa manera que ho van fer Simó Pere i tantes cristianes i cristians de la història. Per això, és prou edificant viure els dies de la Setmana Santa amb el rerefons del sentit creatiu, formatiu i expansiu de l’Amor de Jesús Mort i Ressuscitat.

Amb el lema “Formació. Companya de viatge militant” volem celebrar la nostra fe seguint les petjades del qui és Mestre per sempre. Us proposem fer un viatge pels diferents dies que subratllen aquest amor diví que fa olor a humanitat. La passió, la mort i la resurrecció continuen sent actuals al nostre trajecte d’homes i dones creients del segle XXI.

Així, amb Jesús no aprenem intel·lectualment coses sobre ell (la seva vida, el seu context, la gent contemporània, els costums…) sinó que ens formem vitalment com a deixebles i apòstols d’ell per estar sempre en camí a la realitat que ens ha tocat viure. Em surten unes paraules del biblista mallorquí Teodor Suau del seu llibre “Més important que la meta és el camí” (Publicacions de l’Abadia de Montserrat): “No confonguis mai el viatge amb el turisme. El turista és una persona que veu. Però no sap mirar. Filma constantment i retrata. Però és incapaç d’embadalir-se. Passa. Però no queda mai enlloc. I el que és pitjor: res no li entra dintre. Viu en la superfície, on regna la confusió de les llengües. I no escolta la paraula única, irrepetible, de cada una de les coses que s’expressa a emportar-se a canvi de diners. No. El turista no és interessant. Creu que la vida és espectacle. El viatge és sempre interior: treball de l’esperit. Com una barca vella dins la mar, que s’ha deixat cobrir de cornets, algues, animalons, llim, els queles donen vida a la fusta morta, el viatge fa créixer l’ànima. Posa gruix d’humanitat. És diàleg amb les coses. Que deixen d’ésser coses i es fan figures imprescindibles del paisatge interior. El viatge és obertura al món, ample, com l’horitzó, desconegut, atzarós, fantàstic. El viatge converteix els ulls en un balcó estibat de roses, per on guaita esporuguida la set de comunió. Tot caminant, emergeix un continent inèdit. El viatge és el part de la persona nova. Pertany al misteri de la vida i n’és l’expressió: som en la mesura que ens fem. Que caminem...”.

Tornem a fer viatge amb el Crist en aquesta Setmana Santa!

**6 de juliol de 2020: Trobada telemàtica de consiliaris/es de zona, de comissió i de diòcesi a les 17:30h**

- Pregària (evangeli del dia)

- Benvinguda i presentació

- Situació dels consiliaris en les zones i les diòcesis i reptes a tenir en compte

- Paper dels consiliaris en el treball per al consell del 2022

- Altres aspectes: relleu de la presidenta, cerca d'un nou coordinador/a, reconeixement del ACO a nivell estatal...

**Estiu de 2020: Material de reflexió i pregària** pel temps de vacances amb el títol **“Per vacances continuem pregant”**

**Curs 2020-2021**

**31 d’octubre de 2020: Trobada telemàtica de consiliaris/es de zona, de comissió i de diòcesi** de 10:00h a 12:30h

- Pregària: Mateo 5, 1-12a

- Idees per a treballar en la trobada de tots els consiliaris/es del 20 de febrer de 2021

- El nostre acompanyament davant la situació de la zona i de la comissió

- Situació de grups que no tenen consiliari/a. Interrogants, reptes

- Altres

**27 de febrer de 2021: Jornada telemàtica de consiliaris i consiliaries** de 10:00h a 12:30hsota el lema **“Curadania: la cura en el nostre acompanyament”** a càrrec de **Pepe Laguna Matute** (teòleg, músic i pedagog)

-Pregària inicial

-Presentació de la jornada i del ponent

-Ponència de Pepe Laguna sobre el sentit de la curadania

-Preguntes al ponent

-Reflexió personal (aspectes que hauríem de tenir en compte sobre la cura en el nostre acompanyament i la nostra responsabilitat a partir del que ens ha suggerit la ponència i l'experiència personal)

-Posada en comú d'algunes aportacions personals

-Síntesis a posteriori (les reflexions personals es poden enviar a Pepe Baena, com a consiliari general, que farà una síntesi per reenviar-la als consiliaris i consiliàries i responsables)

-Pregària final

-Comiat

Idees que van sortir:

• Hem estat educats en l'ètica de la cura, i més en concret, en la del cuidar d'uns altres, però no tant a cuidar-nos o deixar-nos cuidar. I això ha suposat en molts casos disfuncions o problemes, amb una espècie de moral de l'heroi, evangèlic, però heroi.

• També hem estat educats per a no mostrar les nostres fragilitats, perquè això suposa col·locar-nos en situació de feblesa i ens converteix en vulnerables. Això ha generat a vegades asimetries innecessàries dins de l'equip on el consiliari no posa tota la carn a la graella .

• Considerar l'equip com un espai de cures mútues podria ajudar-nos en el nostre creixement com ACO. Però caldria evitar una espècie d'equips taula-llitera enfront d'un món hostil, per la qual cosa caldria tenir en compte la situació dels qui ens envolten. És a dir , universalitzar les cures, no sols com un dret, sinó com un deure.

• La fragilitat de Jesús: com Jesús vivia els seus dolors, la seva fragilitat? D'on es deixava cuidar? Jesús cuidada, però com Jesús es deixava cuidar pel Pare i pels seus germans i germanes, es deixava sanar, estimar. És una pregunta que necessito plantejar, perquè l'experiència de Jesús és la nostra experiència, i en la mesura en què puguem treballar en aquesta experiència ens ajudarà en la nostra tasca de consiliaris i consiliàries.

• Si ens treballem interiorment des de la humilitat de Jesús i amb la gent del moviment, des de la humilitat i el servei, es pot convertir en amor i servei real.

**Setmana Santa 2021: Pistes de Setmana Santa**

Aquest curs no es van fer.

**Curs 2021-2022**

**3 de març de 2022: Jornada telemàtica de consiliaris i consiliàries** de 10:00h a 12:00h sota el lema **“El futur de l’Església i comunitats cristianes en perspectiva sinodal”** a càrrec del jesuïta **Víctor Codina**. Es va donar un material escrit.

-Pregària inicial i presentació

-Ponència en clau de revisió de vida del Víctor Codina

-Col·loqui amb el ponent i pistes de cara a l’acompanyament dels i les militants del moviment d’ACO com a comunitat sinodal

-Comiat

**Setmana Santa 2022: Pistes de Setmana Santa. “Jesucrist, llavor de Vida”**

En aquest any de pandèmia, de guerra a Ucraïna i guerres oblidades en altres llocs del nostre planeta ens poden sortir moltes preguntes com a Església Sinodal que som. Com Jesús ens pot ensenyar a caminar junts entre ombres i llums, guerra i pau, odi i amor, penes i alegries, malaltia i salut, espines i roses, plors i riures, mort i vida…? Són qüestions molt humanes. Tant, que no tenim suficients respostes si no estem disposats a sortir de nosaltres i nosaltres mateixes per a obrir noves sendes en comunitat creient.

Durant aquests dies intensos de Setmana Santa, amb la mirada posada en el proper Consell de noviembre d'enguany, estem convidats i convidades per a fer camí amb Jesús. Ho podem considerar amb orgull com la Llavor que ens dona perspectives reals de Vida en la nostra militància de discipulat i apostolat en el món obrer i del treball. Aquesta Llavor que, com diu Joan en el seu evangeli, ha de morir per a rebentar la mort amb fruit abundant per a tota la humanitat. “Us ho ben asseguro: si el gra de blat, quan cau a la terra, no mor, queda ell tot sol, però si mor, dona molt de fruit.” (Joan 12,24). I arribar, ara i aquí, a assaborir amb fe, encara que les creus ens pesin, que Jesucrist és “el Camí, la Veritat i la Vida”. (Joan 14,6a).

Les pistes d'enguany són com a llavors que necessiten ser enterrades en els nostres cors perquè facin procés de germinació, conversió, alliberament. Necessitaran aquestes cures espirituals de cadascun/una i deixar, sense violentar, al fet que vagi creixent en el nostre interior al costat dels altres amb els seus ritmes respectius. “Jesús deia encara: “Amb el Regne de Déu passa com quan un home sembra la llavor a la terra: tant si dorm com si està despert, de nit i de dia, la llavor germina i creix, sense que ell sàpiga com. La terra, tota sola, dona fruit: primer brins, després espigues, i finalment blat granat dins les espigues. I així que el gra és a punt, aquell home fa córrer la falç, perquè ha arribat el temps de la sega.”” (Marc 4,26-29)

**Curs 2022-2023**

**12 de setembre de 2022: Carta del consiliari general d’inici de curs** a la resta dels i les consis d’ACO

**12 d’octubre de 2022:** Comiat del Pepe Baena com a consiliari general, malgrat que seguirà fins el Consell General del novembre d’enguany, i presentació del Pepe Rodado com a nou consiliari general.

**18 i 19 de novembre de 2022**: Participació al **Consell General d’ACO**

Durant aquests quatre cursos el consiliari general ha participat en reunions de consiliaris i consiliàries a les zones i diòcesis de manera presencial i de format telemàtic. Sense oblidar-se de les del Comitè Permanent, Comitè General, bilaterals (JOC-ACO, GOAC-ACO...), comissió de treball de cara al Consell del Document d’Identitat i de les Normes de funcionament. Per motius pastorals no ha pogut estar present en la seva totalitat a la Trobada de Setmana Santa. També ha ajudat a elaborar el Pla de Curs, les pistes de Setmana Santa i algun material formatiu que es podrà trobar a la mediateca de la web d’ACO.